Καθεδρικός Ναός του Ζάγκρεμπ

Ιστορικά στοιχεία
Το 1093, όταν ο βασιλιάς Λαδισλάβος (1040-1095) μετακίνησε την έδρα του επισκόπου από το Σίσακ στο Ζάγκρεμπ, ο ίδιος μετονόμασε την υπάρχουσα εκκλησία σε καθεδρικό ναό. Η κατασκευή του νέου ναού ξεκίνησε λίγο μετά το θάνατό του και ολοκληρώθηκε το 1217, όταν εγκαινιάστηκε από τον βασιλιά Ανδρέα Β΄ της Ουγγαρίας. Το κτίριο καταστράφηκε από τους Μογγόλους το 1242, αλλά ξαναχτίστηκε από τον επίσκοπο Τιμοτέι (1263-1287) λίγα χρόνια αργότερα.History of the Cathedral - Zagrebačka nadbiskupija Στο τέλος του 15ου αιώνα, η Οθωμανική Αυτοκρατορία εισέβαλε στην Κροατία, προκαλώντας την κατασκευή τειχών γύρω από τον καθεδρικό ναό, μερικά εκ των οποίων εξακολουθούν να παραμένουν άθικτα. Τον 17ο αιώνα, ένα οχυρωμένο αναγεννησιακό παρατηρητήριο ανεγέρθηκε στη νότια πλευρά και χρησιμοποιήθηκε ως στρατιωτικό σημείο παρατήρησης, εξαιτίας της οθωμανικής απειλής.Zagreb Cathedral – Zvonimir Fras

Ο καθεδρικός ναός υπέστη τεράστιες ζημιές από το σεισμό του 1880 στο Ζάγκρεμπ.Zagreb cathedral in the 1880 earthquake and its present day renovationZagreb cathedral Το κύριο μέρος του κατέρρευσε, ενώ ο πύργος είχε υποστή τέτοιες ζημιές, ώστε δεν υπήρχε περιθώριο επισκευής του. Η αποκατάσταση του καθεδρικού ναού σε νεογοτθικό, αυτή τη φορά, ρυθμό, είχε ως πρωτεργάτη τον Ερμάν Μπολέ, ο οποίος δημιούργησε την σημερινή του μορφή.Anniversary of the birth of Hermann Bollé - Nacionalna i sveučilišna knjižnica u Zagrebu Ως μέρος αυτής της αποκατάστασης, δύο καμπαναριά ύψους 108 μέτρων ανεγέρθηκαν στη δυτική πλευρά. Και τα δύο από αυτά τα καμπαναριά βρίσκονται σήμερα σε καθεστώς συντήρησης, ως μέρος ενός ευρύτερου σχεδίου αποκατάστασης του ναού.

Ο καθεδρικός ναός αποτυπώνεται στην οπίσθια όψη του κροατικού χαρτονομίσματος των 1.000 κούνα, που εκδόθηκαν το 1993.

Το 1994, ο Πάπας Ιωάννης Παύλος Β΄, σε μια επίσκεψη στη χώρα, συμμετείχε σε μια Θεία Λειτουργία στον καθεδρικό ναό της κροατικής πρωτεύουσας.In Croatia, a Frail Pope John Paul II Urges a 'Culture of Peace' - NYTimes.com Το ίδιο γεγονός επαναλήφθηκε τις 5 Ιουνίου 2011, όταν επισκέφθηκε τον καθεδρικό ναό ο Πάπας Βενέδικτος ΙΣΤ΄.Apostolic Journey to Croatia: Liturgy of Vespers with Bishops, Priests, Religious People, and Seminarians and prayer at the tomb of Blessed Alojzije Viktor Stepinac at the Cat...

Εικόνες

Παραπομπές

Κατηγορία:Κτίρια και κατασκευές στο Ζάγκρεμπ
Κατηγορία:Ζάγκρεμπ
Κατηγορία:Εκκλησίες στην Κροατία